Ritratt: Meħud mit-trasmissjoni tal-Parlament .td_uid_2_60c75801947fa_rand.td-a-rec-img{text-align:left}.td_uid_2_60c75801947fa_rand.td-a-rec-img img{margin:0 auto 0 0} Hekk kif il-parlament beda jiltaqa' fis-2pm, il-parlament ġie sospiż wara biss 14-il minuta wara li d-deputat Kap tal-Partit Nazzjonalista David Agius talab għal quorum. Dan sar b'reazzjoni għal tweġiba li ta l-Ministru għat-Turiżmu Clayton Bartolo għal mistoqsija supplementari tad-deputat Nazzjonalista David Thake. Fl-ewwel intervent tiegħu, Thake staqsa lill-Ministru jekk x-xogħol li qed isir bil-lejl f'San Pawl il-Baħar kienx neċessarju li jsir bil-lejl bir-risposta tal-Ministru tkun biex id-domanda ssir bil-miktub. Thake qal li bil-mod kif wieġeb, il-Ministru qed juri li hu arroganti. Il-Ministru wieġbu lura: "Ix-xogħol agħtih lil min jaf jagħmlu u ħalli lill-oħrajn jkomplu jsajru z-zalzett!" Kien hawnhekk li ntervjena Agius li qal li bi protesta għal mod kif iwieġeb il-Ministru, kien qed jitlob quorum bl-Ispeaker jissospendi l-kamra. Il-Whip Laburista Glenn Bedingfield qal li "bħalissa qed issir laqgħa tal-kabinett." "Imma Jien m'għidtlu xejn!" instema' jgħid Bartolo. Wara ftit minuti, il-kabinett kollu kien mal-bankijiet tal-parlament biex setgħet tkompli s-seduta. .td_uid_3_60c7580194a9c_rand.td-a-rec-img{text-align:left}.td_uid_3_60c7580194a9c_rand.td-a-rec-img img{margin:0 auto 0 0}